Α4-0203/96

Πρόταση κανονισμού του Συμβουλίου για την πρόβλεψη επιπροσθέτων πληρωμών το 1996 μαζί με πριμοδοτήσεις που αναφέρονται στα άρθρα 4β (6) και 4δ (7) του κανονισμού (ΕΟΚ) αριθ. 805/68 του Συμβουλίου για την κοινή οργάνωση της αγοράς βοείου κρέατος, και για την τροποποίηση του άρθρου 4i (4) αυτού του κανονισμού (COM(96)0242 - C4-0291/96 - 96/0148(CNS)

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική αναφορά -1 (νέα)

>Κείμενο μετά την ψηφοφορία στο ΕΚ>

τα συμπεράσματα του Συμβουλίου της 29 και 30 Απριλίου 1996 όπου επισημαίνεται η ανάγκη στήριξης όλων των παραγωγών βοοειδών που έχουν πληγεί από την κρίση;

(Τροπολογία 2)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

λαμβάνοντας υπόψη ότι, στο ψήφισμά του της 13ης Νοεμβρίου 1992, σχετικά με τη Σ.Ε.Β.(1) το Ευρωπαϊκό Κοινοβούλιο ζητούσε από την Επιτροπή να απαγορεύσει την παρασκευή ζωοτροφών που ευθύνονται για τη νόσο της τρελλής αγελάδας.

_______________

(1) ΕΕ C 42 της 15.02.1993, σελ. 273

(Τροπολογία 3)

Αιτιολογική σκέψη 1β (νέα)

>Κείμενο μετά την ψηφοφορία στο ΕΚ>

λαμβάνοντας υπόψη ότι χρειάσθηκε να δημιουργηθεί μία γενική ψύχωση, υποβοηθούμενη από τα Μέσα Μαζικής Ενημέρωσης, για να ικανοποιηθεί το αίτημα του Ευρωπαϊκού Κοινοβουλίου;

(Τροπολογία 4)

Αιτιολογική σκέψη 1γ (νέα)

>Κείμενο μετά την ψηφοφορία στο ΕΚ>

λαμβάνοντας υπόψη τα μέτρα που θεσπίσθηκαν στο πλαίσιο της μεταρρύθμισης της ΚΑΠ, ήτοι η προώθηση και η εντατικοποίηση της χρήσης φυτικών πρωτεϊνών στις ζωοτροφές;

(Τροπολογία 5)

Δεύτερη αιτιολογική σκέψη

>Αρχικό κείμενο>

ότι η αγορά βοείου κρέατος έχει διαταραχθεί σοβαρά εξαιτίας των ανησυχιών των καταναλωτών σε σχέση με την σπογγώδη εγκεφαλοπάθεια των βοοειδών (Σ.Ε.Β.) και ότι, αποσκοπώντας στην εξασφάλιση του μέλλοντος του εν λόγω τομέα, θα διαθετούν επιπρόσθετοι πόροι; ότι, για να καταστεί δυνατή η ταχεία πληρωμή, και για να επιτευχθεί ο επιδιωκόμενος οικονομικός στόχος, οι πόροι αυτοί θα είναι, κατά γενικό κανόνα, διαθέσιμοι υπό τη μορφή πληρωμών επιπροσθέτως ως προς τις πριμοδοτήσεις που οφείλονται για ζώα επιλέξιμα κατά τη διάρκεια του ημερολογιακού έτους 1995, εφόσον θα είναι ήδη διαθέσιμα τα αναγκαία δεδομένα; ότι, εντούτοις, οι παραγωγοί δεν θα δικαιούνται αυτές τις επιπρόσθετες πληρωμές παρά μόνο εφόσον ο αριθμός επιλέξιμων ζώων για τα οποία δικαιούνται πριμοδοτήσεις όσον αφορά το ημερολογιακό έτος 1996, δεν έχει μειωθεί σε σχέση με το ημερολογιακό έτος 1995;

>Κείμενο μετά την ψηφοφορία στο ΕΚ>

ότι η αγορά βοείου κρέατος έχει διαταραχθεί σοβαρά εξαιτίας των ανησυχιών των καταναλωτών σε σχέση με την σπογγώδη εγκεφαλοπάθεια των βοοειδών (Σ.Ε.Β.) και ότι, αποσκοπώντας στην εξασφάλιση του μέλλοντος του εν λόγω τομέα, θα διαθετούν επιπρόσθετοι πόροι; ότι, για να καταστεί δυνατή η ταχεία πληρωμή, και για να επιτευχθεί ο επιδιωκόμενος οικονομικός στόχος, οι πόροι αυτοί μπορούν να είναι διαθέσιμοι υπό τη μορφή πληρωμών επιπροσθέτως ως προς τις πριμοδοτήσεις που οφείλονται για ζώα επιλέξιμα κατά τη διάρκεια του ημερολογιακού έτους 1995, εφόσον θα είναι ήδη διαθέσιμα τα αναγκαία δεδομένα; ότι, εντούτοις, οι παραγωγοί δεν θα δικαιούνται αυτές τις επιπρόσθετες πληρωμές παρά μόνο εφόσον ο αριθμός επιλέξιμων ζώων για τα οποία δικαιούνται πριμοδοτήσεις όσον αφορά το ημερολογιακό έτος 1996, δεν έχει μειωθεί σε σχέση με το ημερολογιακό έτος 1995;

(Τροπολογία 6)

Τέταρτη αιτιολογική σκέψη

>Αρχικό κείμενο>

ότι οι επιπρόσθετες πληρωμές σε παραγωγούς οι οποίοι λαμβάνουν πριμοδότηση ενδέχεται, αναλόγως της ιδιαίτερης παραγωγικής δομής ενός κράτους μέλους, να μην επιλύσουν πλήρως τα προβλήματα ορισμένων παραγωγών; ότι θα πρέπει να δοθεί στα κράτη μέλη η δυνατότητα να καταβάλουν πληρωμές σ' αυτή την κατηγορία παραγωγών; ότι το χρηματικό ποσό το οποίο διατίθεται σε ένα κράτος μέλος για τον σκοπό αυτό θα πρέπει να αντικατοπτρίζει το μέγεθος του ζωϊκού κεφαλαίου βοοειδών του εκτός από τις γαλακτοπαραγωγικές αγελάδες;

>Κείμενο μετά την ψηφοφορία στο ΕΚ>

ότι οι επιπρόσθετες πληρωμές σε παραγωγούς οι οποίοι λαμβάνουν πριμοδότηση ενδέχεται, αναλόγως της ιδιαίτερης παραγωγικής δομής ενός κράτους μέλους, να μην επιλύσουν πλήρως τα προβλήματα όλων των πληγέντων παραγωγών; ότι θα πρέπει να δοθεί στα κράτη μέλη η δυνατότητα να καταβάλουν τις κατάλληλες πληρωμές σ' αυτή την κατηγορία παραγωγών; ότι το χρηματικό ποσό το οποίο διατίθεται σε ένα κράτος μέλος για το σκοπό αυτό θα πρέπει να αντικατοπτρίζει το μέγεθος του ζωϊκού κεφαλαίου βοοειδών του εκτός από τις γαλακτοπαραγωγικές αγελάδες;

(Τροπολογία 7)

Άρθρο 1, παράγραφος 1

>Αρχικό κείμενο>

1. Ένας παραγωγός ο οποίος δικαιούται, δυνάμει του άρθρου 4β του κανονισμού (ΕΟΚ) αριθ. 805/68, ειδική πριμοδότηση για το βόειο κρέας, για ζώα που έχουν εκτραφεί κατά τη διάρκεια του ημερολογιακού έτους 1995 πρέπει, με την επιφύλαξη των διατάξεων της παραγράφου 3, να δικαιούται 21 επιπρόσθετα Ecu για κάθε πριμοδότηση την οποία λαμβάνει. Η επιπρόσθετη πληρωμή πρέπει, κατά το δυνατόν να καταβάλλεται μαζί με την πληρωμή της πριμοδότησης που αναφέρεται στο άρθρο 4(β), παρ. 6.

>Κείμενο μετά την ψηφοφορία στο ΕΚ>

1. Ένας παραγωγός ο οποίος δικαιούται, δυνάμει του άρθρου 4β του κανονισμού (ΕΟΚ) αριθ. 805/68, ειδική πριμοδότηση για το βόειο κρέας, για ζώα που έχουν εκτραφεί κατά τη διάρκεια του ημερολογιακού έτους 1995 πρέπει, με την επιφύλαξη των διατάξεων της παραγράφου 3, να δικαιούται 10 επιπρόσθετα Ecu για κάθε πριμοδότηση την οποία λαμβάνει. Η επιπρόσθετη πληρωμή πρέπει, κατά το δυνατόν να καταβάλλεται μαζί με την πληρωμή της πριμοδότησης που αναφέρεται στο άρθρο 4β, παρ. 6.

(Τροπολογία 8)

Άρθρο 1, παράγραφος 2

>Αρχικό κείμενο>

2. Ένας παραγωγός ο οποίος δικαιούται, δυνάμει του άρθρου 4δ του κανονισμού (ΕΟΚ) αριθ. 805/68, ειδική πριμοδότηση για το βόειο κρέας, για ζώα που έχουν εκτραφεί κατά τη διάρκεια του ημερολογιακού έτους 1995 πρέπει, με την επιφύλαξη των διατάξεων της παραγράφου 3, να δικαιούται 25 επιπρόσθετα Ecu για κάθε πριμοδότηση την οποία λαμβάνει. Η επιπρόσθετη πληρωμή πρέπει, κατά το δυνατόν να καταβάλλεται μαζί με την πληρωμή της πριμοδότησης που αναφέρεται στο άρθρο 4δ, παρ. 7.

>Κείμενο μετά την ψηφοφορία στο ΕΚ>

2. Ένας παραγωγός ο οποίος δικαιούται, δυνάμει του άρθρου 4δ του κανονισμού (ΕΟΚ) αριθ. 805/68, ειδική πριμοδότηση για το βόειο κρέας, για ζώα που έχουν εκτραφεί κατά τη διάρκεια του ημερολογιακού έτους 1995 πρέπει, με την επιφύλαξη των διατάξεων της παραγράφου 3, να δικαιούται 10 επιπρόσθετα Ecu για κάθε πριμοδότηση την οποία λαμβάνει. Η επιπρόσθετη πληρωμή πρέπει, κατά το δυνατόν να καταβάλλεται μαζί με την πληρωμή της πριμοδότησης που αναφέρεται στο άρθρο 4δ, παρ. 7.

(Τροπολογία 14)

Άρθρο 4, σημείο β)

>Αρχικό κείμενο>

β) να χορηγούν σ´ αυτούς τους παραγωγούς εθνική ενίσχυση επιπλέον των πληρωμών οι οποίες αναφέρονται στο ως άνω σημείο (α), εφόσον η εν λόγω εθνική ενίσχυση δεν συνεπάγεται υπέρβαση της εκτιμώμενης απώλειας εισοδήματος.

>Κείμενο μετά την ψηφοφορία στο ΕΚ>

β) να χορηγούν σ´ αυτούς τους παραγωγούς εθνική ενίσχυση επιπλέον των πληρωμών οι οποίες αναφέρονται στο ως άνω σημείο (α), εφόσον η εν λόγω εθνική ενίσχυση είναι απαραίτητη για την αντιστάθμιση απώλειας εισοδήματος η οποία έχει πράγματι διαπιστωθεί και δεν συνεπάγεται σε καμία περίπτωση υπέρβαση της εν λόγω απώλειας.

Για τη χορήγηση της εν λόγω ενίσχυσης, εφαρμόζεται η διαδικασία που προβλέπεται στη Συνθήκη.

(Τροπολογία 9)

Άρθρο 4α (νέο)

>Κείμενο μετά την ψηφοφορία στο ΕΚ>

Άρθρο 4α

>Κείμενο μετά την ψηφοφορία στο ΕΚ>

Τα μέτρα που προβλέπονται στο άρθρο 4α ανέρχονται σε 424 εκατ. Ecu και κατανέμονται μεταξύ των κρατών μελών,με μία ενίσχυση 10 Εcu για κάθε βόδι το οποίο δεν έλαβε την πριμοδότηση που δόθηκε ήδη. Οι υπόλοιπες πιστώσεις κατανέμονται με βάση τη ζωοτεχνική κληρονομιά των βοειδών.

>Κείμενο μετά την ψηφοφορία στο ΕΚ>

(Τροποποιούνται αναλόγως τα ποσά που αναφέρονται στο παράρτημα.)

(Τροπολογία 10)

Άρθρο 8

>Αρχικό κείμενο>

Τα κράτη μέλη λαμβάνουν όλα τα αναγκαία μέτρα για να εξασφαλιστεί η συμμόρφωση με τις διατάξεις του παρόντος κανονισμού.

>Κείμενο μετά την ψηφοφορία στο ΕΚ>

Η Επιτροπή λαμβάνει όλα τα αναγκαία μέτρα χάριν μεγαλύτερης και αποκλειστικής χρήσης των φυτικών πρωτεϊνών στη διατροφή των ζώων, εντός της Ευρωπαϊκής Ένωσης. Τα κράτη μέλη λαμβάνουν όλα τα αναγκαία μέτρα για να εξασφαλιστεί η συμμόρφωση με τις διατάξεις του παρόντος κανονισμού.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της πρότασης κανονισμού του Συμβουλίου για την πρόβλεψη επιπροσθέτων πληρωμών το 1996 μαζί με πριμοδοτήσεις που αναφέρονται στα άρθρα 4β (6) και 4δ (7) του κανονισμού (ΕΟΚ) αριθ. 805/68 του Συμβουλίου για την κοινή οργάνωση της αγοράς βοείου κρέατος, και για την τροποποίηση του άρθρου 4i (4) αυτού του κανονισμού (COM(96)0242 - C4-0291/96 - 96/0148(CNS)

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0242 - 96/0148(CNS),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 42 και 43 της Συνθήκης ΕΚ (C4-0291/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τη γνωμοδότηση της Επιτροπής Προϋπολογισμών (A4-0203/96),

1. εγκρίνει, με την επιφύλαξη των τροποποιήσεων που επέφερε σ' αυτήν, την πρόταση της Επιτροπής;

2. καλεί το Συμβούλιο να ενημερώσει το Κοινοβούλιο σε περίπτωση που προτίθεται να αποκλίνει από το κείμενο που ενέκρινε το Σώμα;

3. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής;

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.